

**ŠPORTSKA ZAJEDNICA**

**BJELOVARSKO-BILOGORSKE ŽUPANIJE**

**BJELOVAR, Trg Eugena Kvaternika 13**

###### 

Sukladno odredbama Statuta Športske zajednice Bjelovarsko-bilogorske županije i odredbama Pravilnika o izboru najboljih sportašica, sportaša i sportskih ekipa - momčadi, te sportskog djelatnika Športske zajednice Bjelovarsko-bilogorske županije za 2022. godinu, otvara se

#### N A T J E Č A J

###### za prijavu kandidata i izbor najboljih sportaša, sportašica, sportskih udruga

###### i sportskog djelatnika  za “Nagrade Športske zajednice  Plaketa -  Trofej”

##### TEMELJNI UVJETI ZA PRIJAVU KANDIDATA

**Svoje kandidate na natječaj mogu istaći  Savez školskih športskih društava BBŽ, Športski savez osoba s invaliditetom BBŽ, Županijski strukovni savezi, športske zajednice gradova - općina i samostalne športske udruge** (to su udruge koje nemaju svoj županijski strukovni savez), **Bjelovarsko-bilogorske županije koje su u potpunosti ispunile uvjete utvrđene člankom 11. i 12. Statuta Športske zajednice Bjelovarsko-bilogorske županije.**

**UVJETI  NATJEČAJA**

**1. Svaka samostalna sportska udruga, sportske zajednice gradova - općina i županijski strukovni savezi koji su punopravni članovi ove Zajednice, na natječaj mogu prijaviti:**

         - najbolju sportašicu do 15 godina starosti, sportašicu do 18 godina starosti i seniorku,

            - najboljeg sportaša do 15 godina starosti, sportaša do 18 godina starosti i seniora,

            - najbolju žensku ekipu do 15 godina, ekipu do 18 godina i seniorsku ekipu,

            - najbolju mušku momčad do 15 godina, momčad do 18 godina i seniorsku momčad,

**koja će se temeljem svojih najboljih natjecateljskih postignuća ostvarenih u 2022. godini** (natjecateljska sezona 2021./2022. za ligaški sustav natjecanja) **natjecati za izbor najbolje sportašice, sportaša i sportske ekipe – momčadi u svojoj uzrasnoj kategoriji,**

**2. Športski savez osoba s invaliditetom Bjelovarsko-bilogorske županije i Savez školskih športskih društava Bjelovarsko-bilogorske županije sami izabiru svoje kandidate u pojedinačnoj i ekipnoj konkurenciji,** te obrađene materijale dostavljaju Športskoj zajednici radi zajedničkog proglašenja.

**3. Svaka samostalna sportska udruga, športske zajednice gradova - općina, županijski strukovni savezi, Športski savez osoba s invaliditetom i Savez školskih športskih društava jesu punopravni članovi ove Zajednice i na natječaj mogu prijaviti za Trofej Športske zajednice Bjelovarsko-bilogorske županije fizičku i pravnu osobu i to:**

- za višegodišnje djelovanje na razvoju tjelesno-zdravstvene kulture i športa,

            - za postizanje vrhunskih natjecateljskih rezultata u sportu,

            - za posebne zasluge u stvaranju uvjeta za razvoj sporta u Bjelovarsko-bilogorskoj županiji.

- sportsku udrugu koja slavi dvadesetpetu i višu obljetnicu (četerdesetu, pedesetu itd.)

**4.** Obrazac prijave **mora biti ovjeren od strane samostalne sportske udruge, županijskog strukovnog saveza, športske zajednice grada - općine** koji predlažu svoje kandidate.

**5. Osim popunjenog i ovjerenog obrasca predlagatelj mora poslati fotokopiju službenog dokumenta natjecanja** (bilten, zapisnik, izvještaj i sl.), **iz kojega je vidljiv postignut rezultat. Bez tog dokumenta prijedlozi se neće razmatrati.**

**6.** Prijave za natječaj primaju se **zaključno do 16. veljače 2023. godine** na propisanom obrascu koji je u privitku dopisa.

**7. Proglašenje najboljih** sportašica, sportaša, sportskih ekipa - momčadi i sportskih djelatnika **održati će se u veljači/ožujak 2023. godine** na prigodan način i na javnom skupu sportaša, sportskih djelatnika i ljubitelja sporta, o čemu će laureati na vrijeme biti obavješteni.

            Sportski pozdrav.

**PREDSJEDNIK**

                   Fredi Pali